Som erfaren svartspaner (Bister har mistet et øye, en fot og deler av nesen i diverse oppdrag), er han forsiktig – noen vil kanskje si på grensen til paranoid – og nekter å spise eller drikke noe han ikke selv har tilberedt. Han er kanskje ekstra mistenksom på grunn av sitt magiske øye (som han har fått som erstatning for øyet han har mistet), som kan se gjennom vegger, dører og baksiden av hans eget hode. Det er dette magiske øyet, som svirrer og snurrer i alle retninger for å få med seg alt, som er opphavet til kallenavnet «Galøye».